लिफ्ट न देने पर वाहन चालक को गोली मारी  
पूर्वी दिल्ली में अज्ञात लोगों ने एक वाहन चालक को उसके द्वारा लिफ्ट देने से इनकार किए जाने के बाद गोली मार दी।
पूर्वी दिल्ली में अज्ञात लोगों ने एक वाहन चालक को उसके द्वारा लिफ्ट देने से इनकार किए जाने के बाद गोली मार दी।  पुलिस ने शनिवार को कहा कि शुक्रवार की रात करीब नौ बजे दीपक सिंह :30: अपने नियोक्ता को कार से ले जाने के लिए मंडावली क्षेत्र के एक अपार्टमेंट के बाहर इंतजार कर रहा था जब दो लोग आये और उसे कार में लिफ्ट देने को कहा।  पुलिस ने कहा कि जब सिंह ने लिफ्ट देने से इनकार कर दिया तो दोनों ने उसे गोली मार दी। सिंह दक्षिण दिल्ली के आरके पुरम का रहने वाला है। स्थानीय लोगों द्वारा सूचना मिलने के बाद पुलिस तुरंत मौके पर पहुंची और सिंह को लाल बहादुर शास्त्री अस्पताल ले जाया गया। पुलिस ने कहा कि उसकी हालत स्थिर है। हत्या के प्रयास का मामला दर्ज कर लिया गया है।